CAR-da turizm

Bioloji müxtəliflik və ekoturizm 
Cənubi Afrika 17 bioloji müxtəlifliklə zəngin ölkədən 6-cı yeri tutur və geniş çeşiddə faunaya malikdir. Şimalda Buşveld kompleksi ərazisində tapılan böyük məməlilərə şir, bəbir, çita, ağ kərgədan, mavi qnu, impalalar, kudus, kaftar, begemot və zürafə daxildir. Buşveldin əhəmiyyətli ərazisi şimal-şərqdədir ki bura Kruger National Parkı və Afrikanın ən böyük təbiət qoruğu olan Sand Game Reserve aiddir. 1926-cı ildə qurulan Kruger Milli Parkı, 2014–2015-ci illərdə cəmi 1 659 793 ziyarətçi ilə ən çox ziyarət edilən parklardan biri olmuşdur.

 Ekoturizm 
Cənubi Afrikada turizm sənayesində mümkün olan ən yüksək standartları təmin etmək və saxlamaq üçün SATSA (Cənubi Afrika Turizm Xidmətləri Assosiasiyası qeyri kommersiya birliyi) fəaliyyət göstərir. Birlik əsasən ölkədə turizm sənayesinə nəzarət etməklə yanaşı həm də əlaqəli şirkətlərlə və birliklərlə əlaqədədir.

 Tarixi-mədəni turizm 
Cənubi Afrika həmçinin tarixi-mədəni turistik məkanlara da malikdir. Qautenq vilayətində Cradle of Humankind ərazisini təşkil edən mağaralar, Şimali Limpopo vilayətində Mapungubve krallığının  xarabalıqları, Qərbi Burun vilayətində şərab sahələri (marşrutları), müxtəlif tarixi məkanlarla zəngin Keyptaun və Yohannesburq şəhərləri ( Robben Island, the Castle of Good Hope, Soweto).

 UNESCO 
Səkkiz Cənubi Afrika ərazisi UNESCO-nun Dünya İrs Siyahısına salınmışdır. Bura iSimangaliso Wetland Park , uKhahlamba Drakensberg Park , Cradle of Humankind, The Richtersveld, The Kingdom of Mapungubwe, The Cape Floristic Region, Robben Island daxildir.

 Macəra turizmi 
Ölkədə 3000 km uzanan dağlıq zona ovçuluq üçün şərait yaradır. Həmçinin turistlərə dünya səviyyəli dırmanma, sörf, dalğıc, safaridə at sürmək, dağ velosiped, çay raftinqi təklif edir.

 İdman turizmi 
Hər il Cənubi Afrikada, Cape Argus Cycle Race və 89 km Comrades marathonu kimi dünya səviyyəli çoxsaylı idman tədbirləri keçirilir. Ölkədə 1995-ci ildə Reqbi Dünya Kuboku, 2003 Kriket Dünya Kuboku və 2010 FİFA Dünya Kuboku yarışları uğurla həyata keçirilmişdir. Cənubi Afrika turistlərinin 10%-ni idman yarışlarını seyr etmək və ya iştirak üçün gələnlər təşkil edir.

 Cənubi Afrikanın ən böyük turizm şəhərləri və yerləri 

 Amathole Dağları
 Drakensberg
 Durban
 Kruger Milli Parkı
 Namaqualand
 Günəş şəhəri
 Wild Coast
 Witwatersrand

 İstinadlar 
"Travel & Tourism Economic Impact 2013 South Africa"
 "Tourism and Migration, August 2017". 
 "3,5 million travellers to South Africa". 
 "Biodiversity of the world by countries". 
 "SANParks Annual Report — 2014/15" 
 "South Africa — Properties inscribed on the World Heritage List". 
 South Africa’s tourism industry 

 Xarici keçidlər 
 Official tourism website
 South African National Department of Tourism 
 https://tr.m.wikipedia.org/wiki/G%C3%BCney_Afrika_Cumhuriyeti
 https://www.tourismus.de/afrika/suedafrika/

Kateqoriya:Cənubi Afrika